Stol tennisi 2024-yilgi Yozgi Olimpiada oʻyinlarida. Parijdagi 2024-yilgi Yozgi Olimpiada oʻyinlarida stol tennisi musobaqalari 27-iyuldan 10-avgustga qadar Parij Expo Porte de Versailles koʻrgazma va konferensiya markazida oʻtkazildi. Erkaklar va ayollar oʻrtasida teng taqsimlangan jami 172 nafar stol tennischilar ushbu oʻyinlarda beshta yoʻnalish boʻyicha medallar uchun (erkaklar oʻrtasida yakkalik, ayollar oʻrtasida yakkalik, erkaklar oʻrtasida jamoaviy, ayollar oʻrtasida jamoaviy va aralash bahslar) kurash olib bordilar. Avvalgi Yozgi Olimpiada oʻyinlarida ham aynan ushbu tartibdan foydalanilgan. 2020-yilgi Yozgi Olimpiada oʻyinlari dasturidan ilk bor oʻrin olgan aralash juftlik musobaqalari muvaffaqiyatli tarzda oʻtkazilganidan soʻng, bu yoʻnalish ikkinchi marotaba Yozgi Olimpiada oʻyinlarining stol tennisi dasturida saqlanib qoldi. Saralash. Parijda oʻtkazilayotgan Yozgi Olimpiada oʻyinlarida stol tennisi dasturidan oʻrin olgan erkaklar va ayollar oʻrtasida teng taqsimlangan 172 ta kvota oʻrinlari mavjud. MOQ ushbu musobaqalarda jami beshta yoʻnalish boʻyicha (erkaklar va ayollar oʻrtasida yakkalik bahslari, erkaklar va ayollar oʻrtasida jamoaviy bahslar hamda aralash juftlik musobaqalari) sportchilarning medallar uchun kurash olib borishlarini belgilab qoʻygan. Mezbon davlat Fransiya vakillari erkaklar va ayollar oʻrtasida jamoaviy bahslarda toʻgʻridan-toʻgʻri ishtirok etdi, yakkalik yoʻnalishida erkaklar va ayollardan faqat 1 nafarsa hamda aralash juftlik yoʻnalishida ishtirok etdi.